**Web-programozás 1 - Beadandó feladat - levelező**

**Alakítsanak ki két-fős csoportokat a gyakorlati csoportban és a feladatot közösen, projektmunkában oldják meg.** A dokumentációban majd írják le, hogy a két főből ki melyik feladatrészt csinálta meg.

**A honlap témája:**

Tetszőleges témájú honlap készíthető, *például* (megint a teljesség igénye nélkül):

* egyszerű egy- vagy kétszemélyes játék
* tanulást segítő oldal ellenőrző feladatokkal
* természettudományos szimulációk állítható paraméterekkel
* hobbit bemutató oldal felhasználói interakcióval
* kereskedelmi célú oldal

**további példák a Mellékletben a dokumentum végénél.**

**Összesen:** **40 pont**

A feladathoz **segítséget** a következő oldalon talál!

1. Valósítsa meg a weboldalt a Front Controller dinamikus tervezési minta (**Kötelező elem**!) alkalmazásával.

- minden menüpont esetén az index.php fájlt hívja meg

- menüneveket és közös adatokat konfigurációs fájlból olvassa be egy TÖMB-ből (array).

A forráskód a lehető legjobban használja ki a HTML5 lehetőségeit. Az oldalon vízszintes menüt használjon. Legyen a fejlesztett weboldalon egy link a választott szervezet weboldalára, amelyről elég a főoldalt és még egy aloldalt átvenni. **(4 pont)**

1. Bővítse a választott főoldalt két videóval, egyet saját könyvtárából, és egyet szolgáltatótól (pl. Youtube), és a saját könyvtárában lévő video ne legyen több mint 5 mp, a méretkorlát miatt. Az oldalra tegyen egy Google térképet is, ami megmutatja a választott szervezet címét. **(4 pont)**

A további oldalakat a következő pontok szerint alakítsa ki:

1. Készítsen egy harmadik oldalt képek, képgaléria tárolására. Legyen lehetőség új képek feltöltésére. Képfeltöltést csak bejelentkezett felhasználó tehet meg. **(4 pont)**
2. A negyedik oldalon legyen egy kapcsolat űrlap, amelynek segítségével e-mailt lehet küldeni az oldal tulajdonosa számára, de az e-mail küldése helyett jelenítse meg az adatokat egy új (ötödik) oldal tartalmaként. Ellenőrizze megfelelően az űrlap helyes kitöltését. Az ellenőrzést végezze el kliens- és szerveroldalon is (JavaScript, PHP). A HTML kódban ne ellenőrizze az úrlap adatait. Az elküldött Űrlap adatokat ezen kívül mentse le adatbázisba is. **(4 pont)**
3. Tegye lehetővé megtekinteni egy hatodik oldalon táblázatban az előző pontban elküldött üzeneteket az adatbázisból fordított időrend szerint (a legfrissebb legyen elől). **(4 pont)**

Írják minden üzenethez a küldés idejét és az üzenetküldő nevét. Ha nem bejelentkezett felhasználó írta, akkor: "Vendég"

**(4 pont)**

1. Alkalmazásában használja a Reszponzív tervezést Bootstrap keretrendszerrel **(4 pont)**
2. Alkalmazását töltse fel és valósítsa meg Internetes tárhelyen is. Bármelyik tárhely-szolgáltatót használhatja. (**Kötelező elem**! **A működés ez alapján lesz javítva**) **(4 pont)**
3. Használja a GitHub verziókövető rendszert (<https://github.com/>). **(4 pont)**  
   (**Kötelező elem**! **A forrás ez alapján lesz javítva**) Ne csak a kész alkalmazást töltse fel egy lépésben, hanem a részállapotokat is legalább 5 lépésben.

A GitHub-on a projektmunka módszert alkalmazzák: látszódjék, hogy a csoport tagjai melyik részt készítették el.

**A GIT-en saját nevet válasszanak, ami alapján be lehet azonosítani, hogy ki mit töltött fel.**

**Készítsen legalább 10 oldalas dokumentációt (PDF formátumban)**, amiben leírja az alkalmazás működését képernyőképekkel. (**Kötelező elem**!) **(4 pont)**

A dokumentációban adja meg a tárhely és a GitHub projektjének URL címét **és írja le részletesen, hogy az előző feladatpontokat az alkalmazásban hogy és hol valósította meg**. Fontos, hogy ez utóbbit leírja a dokumentációban, mert a feladat ez alapján lesz javítva.

A dokumentációban adja meg az internetes tárhely és adatbázis belépéséhez szükséges FTP és URL címet, felhasználónevet és jelszót, ami szükséges a megoldás ellenőrzéséhez, valamint a GitHub címét.

**Be kell adni** a **Neptun MeetStreet**-en keresztül a dokumentációt.

Akik közösen csinálják, mindenki adja be a megoldást.

A forrásokat feltöltve a helyi web szerver (XAMPP) munka-könyvtárába az alkalmazás működőképes legyen.

**Segítség az egyes részekhez**

A feladathoz a - **PHP - front-controller tervezési minta** fejezet 2. megoldásából kell elindulni, azt kell felhasználni és továbbfejleszteni.

| **Feladatrész** | **Fejezet a PDF fájlban** |
| --- | --- |
| Front Controller tervezési minta | PHP - front-controller tervezési minta |
| Vízszintes menü | 1. gyakorlat– HTML – CSS (több feladatban is van) |
| Google térkép | 2. gyakorlat |
| Képek, galéria, képfeltöltés | PHP – képek, galéria, képfeltöltés |
| Adatbázis használat | PHP – Adatbázis használat-… |
| Regisztráció, Belépés, Kilépés | PHP - front-controller tervezési minta / 2. megoldás  PHP – Adatbázis használat – Belépés / Regisztráció |
| Űrlap ellenőrzés kliens és szerver oldalon | JavaScript, PHP ellenőrzés: PHP, Javascript, HTML, CSS fejezet |
| Reszponzív tervezés | Reszponzív tervezés – Bootstrap 4. keretrendszerrel |
| Tárhely használat | Tarhely-hasznalat-Nethely.docx |
| GitHub használat | GITHUB-GITLAB használat.docx |

**Melléklet**

További választható témák:

1. oltópont,
2. webshop,
3. idősek otthona (gyógyszerek, ételek, időpontok),
4. vállalatirányítási rendszer (számlák, rendelések),
5. munkaidő-nyilvántartó rendszer,
6. munkaerő-nyilvántartó rendszer,
7. kutatások nyilvántartása,
8. flottakezelő rendszer,
9. autókereskedés,
10. filmes adatbázis,
11. állatkereskedés,
12. menhelyi nyilvántartó,
13. eszközleltár,
14. biztosítási rendszer (szerződések, káresemény, biztosítási összeg, biztosítás fajtája),
15. foglalási rendszer,
16. utazási iroda,
17. építőipari projekt rendszere,
18. könyvtári nyilvántartó,
19. egyéni költségeket nyilvántartó rendszer,
20. valutaváltó,
21. vonatjegy applikáció,
22. ételrendelő applikáció,
23. szolgáltatásrendelő (fodrászat, időpontkezelés, szolgáltatások),
24. mesterember app (kit, mikor lehet hívni),
25. tanulónyilvántartó rendszer (NEPTUN),
26. kedvezményes kuponokat gyűjtő app (milyen termék, milyen kedvezmény),
27. ticketing (hibabejelentő rendszer),
28. online kurzusok (e-learning menedzsment rendszer, LMS),
29. telefonflotta nyilvántartása,
30. elektromos művek ügyfélnyilvántartója,
31. nyelvtanár-nyilvántartó,
32. ételkiszállítás/ételfutár app (Teletál, Netpincér),
33. konferencia-nyilvántartó,
34. receptgyűjtemény